পল্টন থানার ওসি রফিকুল ইসলাম জানিয়েছেন, বৃহস্পতিবার গুলিস্তানে হকার উচ্ছেদ অভিযান চলাকালে অস্ত্র হাতে যাদের দেখা গেছে তাদের গ্রেফতারের পরই সেদিনের ঘটনা সম্পর্কে বিস্তারিত বলা যাবে। অস্ত্র দুটি তারা কোথা থেকে পেয়েছেন, কেন অস্ত্র হাতে তারা প্রকাশ্যে এসেছেন এবং অস্ত্র প্রদর্শন করেছেন- সে সম্পর্কেও বিস্তারিত জানা যাবে। তিনি বলেন, এ ব্যাপারে সরকার ও পুলিশের শীর্ষ কর্মকর্তারা ‘জিরো টলারেন্স’ দেখানোর নির্দেশ দিয়েছেন। শীর্ষ পর্যায় থেকে নির্দেশনা পাওয়ার পর তাদের বিরুদ্ধে মামলা রেকর্ড করা হয়েছে। পল্টন থানার ওসি জানান, বৃহস্পতিবার দক্ষিণ সিটি কর্পোরেশনের ওই উচ্ছেদ অভিযানের বিষয়টি তিনি অবগত ছিলেন না।